पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के बढ़ते मामलों के कारण और लॉकडाउन के कारण लोगों का बाहर निकलना बंद है। इसलिए यात्रियों की संख्या बहुत कम होने के कारण रेलवे ने ने ट्रेनों को बंद करने का फैसला लिया है। नए आदेशाें के तहत, कालका-शिमला हेरिटेज ट्रैक पर दो ट्रेनें बंद कर दी गई हैं। रेलवे ने रेल मोटर कार और फेस्टिवल स्पेशल ट्रेन को बंद कर दिया गया है।
रेल मोटर कार 9 मई से और फेस्टिवल स्पेशल 10 मई से बंद होगी। अब कालका-शिमला ट्रैक पर सिर्फ एक ही ट्रेन आवाजाही करेगी। शिमला में पर्यटकों की आवाजाही ना के बराबर हो गई है। संभवतया यह ट्रेन भी बंद हो जाएगी। इससे पहले भी रेल विभाग ने बीते सप्ताह दो ट्रेनें कालका शिमला ट्रैक पर बंद कर दी थी। शाम को जो ट्रेन कालका के लिए जा रही है, उसमें 10 से 15 सवारियां ही जा रही हैं, जबकि शिमला आने वाली ट्रेन खाली आ रही है रेल विभाग के अधिकारियों ने इसकी पुष्टि की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn